Wewaton Panulise Basa Jawa Nganggo Aksara Jawa/Bab 12


BAB 12 AKSARA REKAN

1. Aksara rekan cacahe ana lima, yaiku :

꧇ꦏ꦳꧈ ꦢ꦳꧈ ꦥ꦳꧈ ꦗ꦳꧈ ꦒ꦳ 
Gunane aksara rekan dienggo nulisi tembung manca kang dicethakake, luwih-luwih tembung Arab. Manawa ora dicethakake yen kang ditulis iku tembung manca, mung katulis nganggo aksara lumrah bae. Tuladhane kayata:
ꦏ꦳ꦠꦶꦧ꧀ yen ora dicethakake ꦏꦠꦶꦧ꧀ (Khatib, katib - tg. punggawa mesjid andhahane pengulu).
꧇ꦢ꦳꧀ꦲꦶꦏꦶꦂ yen ora dicethakake ꦝꦶꦏꦶꦂ (Dzikir, dhikir - ngucap "Laillah haillullah" bola-bali).
꧇ꦥ꦳ꦲꦩ꧀ yen ora dicethakake ꦥꦲꦩ꧀ (Faham, paham - tg. ngreti banget).
꧇ꦗ꦳ꦏꦠ꧀ yen ora dicethakake ꦗꦏꦠ꧀ (Zakat, jakat - tg. dana saperanganing barang darbeke).
꧇ꦒ꦳ꦆꦧ꧀ yen ora dicethakake ꦒꦆꦧ꧀ (Ghaib, gaib - tg. samar, winadi).

2. Manawa aksara rekan karaketan sandhangan pepet, cecake telu dumunung ing sajroning pepet; dene yen karaketan sandhangan wulu, layar utawa cecak, cecake telu dumunung ing sisih kiwa, sandhangan wulu, layar, utawa cecak ing sisih tengen. Tuladhane:

1 ꦥ꦳ꦶꦠꦿꦲ꧀ fitrah
2 ꦥ꦳ꦂꦭꦸ farlu
3 ꦢ꧀ꦮꦶꦥ꦳ꦸꦁꦱꦶ dwifungsi
4 ꦥ꦳ꦶꦂꦩꦤ꧀ firman (tg. sabda Allah)

3. kajaba aksara rekan ꦥ꦳ kang wujuding pasangane ◌꧀ꦥ꦳ aksara rekan ora kena dadi pasangan. Manawa aksara rekan dumunung ing saburine wanda sigeg, sesigeging wanda iku kudu dipangku. Tuladhane:

1 ꦱꦩ꧀ꦥꦸꦤ꧀ꦥ꦳ꦲꦩ꧀ sampun faham
2 ꦱꦮꦺꦒ꧀‌ꦢ꦳꧀ꦲꦶꦏꦶꦂ saweg dzikir
3 ꦗ꦳ꦏꦠ꧀ꦥ꦳ꦶꦠꦿꦲ꧀ zakat fitrah
4 ꦱꦸꦩꦼꦉꦥ꧀‌ꦒ꦳ꦆꦧ꧀ sumerep ghaib.